22/07/2021 | Administración LocalMunicipal
Santa Comba
Anuncio aprobación definitiva de modificación da Ordenanza fiscal núm 20 reguladora da taxa por ocupación de terreo público con mesas, cadeiras, tribunas, tablaos e outros elementos análogos con finalidade lucrativa

O Pleno do Concello de Santa Comba, en sesión ordinaria celebrada o día 28 de maio de 2021, acordou a aprobación inicial de modificación da Ordenanza Fiscal número 20, Reguladora da taxa por ocupación de terreo público con mesas, cadeiras, tribunas, tablaos e outros elementos análogos con finalidade lucrativa. Transcorrido o prazo de exposición ao público do acordo provisional, e ao non haberse presentado reclamacións algunha, queda automáticamente elevado a definitivo o Acordo plenario provisional deste Concello sobre a modificación da Ordenanza Fiscal número 20, Reguladora da taxa por ocupación de terreo público con mesas, cadeiras, tribunas, tablaos e outros elementos análogos con finalidade lucrativa cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co prevido no art.57 e 20.3. l) do Texto Refundido da Lei de Facendas Locais aprobado por Real Decreto Lexislativo 2/2004, este Concello establece a Taxa por “ocupación de terreos de uso público local con mesas, cadeiras, tribunas e tablaos e outros elementos análogos, con finalidade lucrativa”, especificado nas Tarifas contidas no artigo 3º seguinte, que se rexirá pola presente Ordenanza, polo sinalado na ordenanza xeral de xestión, recadación e inspección dos tributos municipais e na normativa das facendas locais Están obrigados ó pago da taxa regulada nesta Ordenanza, as persoas ou entidades a cuxo favor se outorguen as licenzas, ou aqueles que se beneficien do aproveitamento si se procediu sen a oportuna licenza.1.- A contía será de: 1. A) Instalación por un período de tempada (enténdese por tempada períodos de 6 meses). Importe: 0,75 € metro/cadrado/tempada.1. B) Instalación por período anual. Importe: 0,51 € metro/cadrado/ano. As cantidades esixibles con arreglo as contías establecidas neste artigo, liquidaranse por cada aproveitamento solicitado ou realizado e serán irreducibles e non fraccionables por períodos de tempada ou anuais inferiores aos establecidos.1. C) Contía aplicable para o ano 2021. A contía será de 1€ por terraza durante todo o ano 2021 prorrogable expresamente para o ano 2022(se persiste a situación excepcional e transitoria derivada da COVID-19). 2.- Aos efectos de aplicar as contías do apartado anterior, terase en conta o seguinte: a) Se o número de metros cadrados do aproveitamento non fose enteiro redondearase por exceso para obter a superficie ocupada. b) Se como consecuencia da colocación de toldos, marquesinas, separadores, barbacoas e outros elementos auxiliares delimitase unha superficie maior a ocupada por mesas, cadeiras, tomarase aquela como base de cálculo. c) Os aproveitamentos poden ser anuais, cando se autoricen para todo o ano natural ou por tempada, cando o período autorizado comprenda parte do ano natural de acordo co disposto no artigo 3.1. A). Tódolos aproveitamentos realizados sen autorización administrativa consideraranse anuais.” 1.- Como xa se indicou no artigo 3.1, as cantidades esixibles con arreglo as contías establecidas no artigo 3, liquidaranse por cada aproveitamento solicitado ou realizado e serán irreducibles polo período de tempada ou anual autorizado.2.- As persoas ou entidades interesadas na concesión de aproveitamentos regulados nesta Ordenanza, deberán solicitar, previamente, a correspondente licenza, presentar o modelo de autoliquidación e o xustificante de pago da taxa e formular a declaración na que conste a superficie do aproveitamento e os elementos que se van instalar, así como un plano ou croquis detallado da superficie que se pretende ocupar e da súa situación dentro do municipio.3.- Os servizos técnicos municipais poderán comprobar e investigar as declaracións formuladas polos interesados, concedéndose as autorizacións de non encontrar diferenzas coas peticións das licenzas; si se deran diferenzas, notificaranse as mesmas aos interesados e se xirarán, no seu caso, as liquidacións complementarias que procedan, concedéndose as autorizacións unha vez subsanadas as diferenzas polos interesados e, no seu caso, realizados os ingresos complementarios que procedan.4.- No caso de denegarse as autorizacións, os interesados poderán solicitar a este Concello a devolución do importe ingresado.5.- Non se consentirá a ocupación da vía pública ata que se faga o abono do importe correspondente á liquidación provisional que surxe da autoliquidación e se obtivera a correspondente licenza polos interesados. O incumprimento deste mandato poderá dar lugar a non concesión da licenza, sin prexuízo do pago da taxa e das sancións e recargos que procedan.6.- Unha vez autorizada a ocupación entenderase prorrogada mentres non se acorde a súa caducidade pola Alcaldía ou se presente baixa xustificada polo interesado ou polos seus lexítimos representantes, no caso de falecemento.7.- A presentación da baixa surtirá efectos a partir do primeiro día do período natural do tempo seguinte sinalado no epígrafe da Tarifa que corresponda. Sexa cal sexa a súa causa que se alegue no contrario, a non presentación da baixa determinará a obrigación de continuar abonando a taxa.8.- As autorizacións terán carácter persoal e non poderán ser cedidas ou subarrendadas a terceiros. O incumprimento deste mandato dará lugar á anulación da licenza.1.- A obriga ao pagamento da taxa nace: a) Tratándose de concesións de novos aproveitamentos na vía pública, no momento de solicitar a correspondente licenza. b) Tratándose de concesións de aproveitamentos xa autorizados e prorrogados, o día primeiro de cada un dos períodos naturais de tempo sinalados nas tarifas.2.- O pagamento da taxa realizarase: a) Por ingreso directo onde estableza o Concello, no caso de novos aproveitamentos, sempre antes de retirar a correspondente licenza. Este ingreso terá carácter de liquidación provisional ós efectos do sinalado na Ordenanza Xeral de xestión, recadación e inspección dos tributos municipais. b) Tratándose de concesións de aproveitamentos xa autorizados e prorrogados, unha vez incluídos nos padróns correspondentes, por ano natural, realizarase por ingreso directo onde estableza o Concello, dentro do primeiro trimestre do ano. A derradeira modificación e publicación íntegra da presente ordenanza, foi publicada, despois da súa aprobación definitiva, no BOP núm.149 de data 10 de setembro de 2020. A presente modificación e redacción íntegra da ordenanza fiscal, entrará en vigor o mesmo día da súa publicación de aprobación definitiva no Boletín Oficial da Provincia e será de aplicación a partir do día seguinte ao da súa publicación definitiva, permanecendo en vigor ata a súa modificación ou derogación expresa.” Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Santa Comba, 19 de xullo de 2021 A Alcaldesa, Mª Josefa Pose Rodríguez.